32006L0082
L 362/94
JURNALUL OFÍCIAL AL UNIUNII EUROPENE
DIRECTIVA 2006/82/CE A COMISIEI
din 23 octombrie 2006
de adaptare a Directivei 91/321/CEE privind preparatele pentru sugari și preparatele de continuare și a Directivei 1999/21/CE privind alimentele dietetice destinate unor scopuri medicale speciale, ca urmare a aderării Bulgariei și a României
COMISIA COMUNITĂȚILOR EUROPENE
Având în vedere Tratatul de aderare a Bulgariei și a României, în special articolul 4 alineatul (3),
Având în vedere Actul de aderare a Bulgariei și a României, în special articolul 56,
întrucât:
(1)
În conformitate cu articolul 56 din Actul de aderare, atunci când acte care rămân valabile după 1 ianuarie 2007 trebuie adaptate ca urmare a aderării, iar adaptările necesare nu au fost prevăzute în Actul de aderare sau în anexele sale, adaptările necesare sunt adoptate de către Comisie în toate cazurile în care Comisia adoptă actul original.
(2)
Actul final al Conferinței care a stabilit Tratatul de aderare indică faptul că Înaltele Părți Contractante au ajuns la un acord politic privind o serie de adaptări care, datorită aderării, trebuie aduse la acte adoptate de instituții și invită Consiliul și Comisia să adopte aceste adaptări înainte de aderare, completate și actualizate, dacă este necesar, pentru a ține seama de evoluția dreptului Uniunii.
(3)
Prin urmare, directiva 91/321/CEE a Comisiei din 14 mai 1991 privind preparatele pentru sugari și preparatele de continuare (1) și Directiva 1999/21/CE a Comisiei din 25 martie 1999 privind alimentele dietetice destinate unor scopuri medicale speciale (2) ar trebui modificate în consecință,
ADOPTĂ PREZENTA DIRECTIVĂ:
Articolul 1
Directivele 91/321/CEE și 1999/21/CE se modifică în conformitate cu anexa.
Articolul 2
(1) Statele membre adoptă și publică, până la data aderării Bulgariei și României la Uniunea Europeană, actele cu putere de lege și actele administrative necesare pentru a se conforma prezentei directive. Comisiei îi sunt comunicate de statele membre textele acestor acte și un tabel de corespondență între aceste acte și prezenta directivă.
Statele membre pun în aplicare aceste acte de la data aderării Bulgariei și României la Uniunea Europeană.
Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
(2) Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
Articolul 3
Prezenta directivă intră în vigoare sub rezerva și la data intrării în vigoare a Tratatului de aderare a Bulgariei și a României.
Articolul 4
Prezenta directivă se adresează statelor membre.
Adoptată la Bruxelles, 23 octombrie 2006.